
Tisztelt Képviselő-testület!

A helyi önkormányzatokról szóló 1990. évi LXV. törvény 40. § (4) bekezdése szerint a körjegyző évente beszámol a körjegyzőséggel érintett képviselő-testületeknek a körjegyzőség munkájáról.

A körjegyzőség 2009. évi tevékenységéről az alábbiakban tájékoztatom a képviselő-testületeket.

 I. Szervezeti kérdések, szervi tevékenység és gazdálkodás

A hivatal szervezete

Sióagárd és Fácánkert Községek Körjegyzősége 2000. március 30-ával alakult meg, Sióagárd székhellyel, tizenegy fős költségvetési létszámkerettel.  A képviselő-testületek megállapodása alapján a körjegyző három napot tölt a székhelytelepülésen, kettőt pedig Fácánkertben. A körjegyzőség létrehozásakor, - és később is, -  mindkét település döntéshozó testülete ragaszkodott ahhoz, hogy a hivatal továbbra is tartson nyitva mindkét településen a hét minden munkanapján.

Sióagárdon öt ügyintéző és egy hivatalsegéd, Fácánkertben pedig ez év szeptemberétől négy ügyintéző dolgozik a fácánkerti irodán, mivel a GYES-en lévő kolléganő újból munkába állt.
A tíz ügyintéző közül öt  – szociális igazgatási ügyintéző 1 fő, általános igazgatási ügyintéző 1 fő, adóigazgatási ügyintéző 1 fő, gazdasági vezető 1 fő, pénzügyi ügyintéző-pénztáros 1 fő – dolgozik a sióagárdi irodán, négy pedig – igazgatási ügyintéző 1 fő, adóigazgatási ügyintéző-pénztáros 1 fő, adóigazgatási ügyintéző 1 fő, gazdálkodási ügyintéző fő  – a fácánkerti irodán.

Munkánkat segíti a hivatallal szoros együttműködésben dolgozó, a két önkormányzat által közösen foglalkoztatott ifjúsági referens, pályázatíró kolléga, de ő nem a körjegyzőség állományába tartozik.

A hivatal két irodája alkotja a körjegyzőséget. A körjegyző helyettesítését mindkét irodán az igazgatási ügyintéző látja el. Szervezetileg elkülönült csoport nincs a hivatalban. Minden köztisztviselő a körjegyző közvetlen alárendeltségében dolgozik. A tavalyi évet érintő változás, hogy kialakítottuk a gazdasági szervezetet, a gazdasági vezetői feladatokkal a sióagárdi irodán dolgozó korábbi gazdálkodási ügyintézőt bíztam meg, aki nagy szakmai igényességgel látja el a feladatot.  
2004. évben a képviselő-testületek egy fővel csökkentették a létszámkeretet financiális okokból,  majd  2006. évre a képviselő-testületek ismét bővítettek egy fővel, így újra kilenc ügyintéző és a körjegyző dolgozott a hivatalban a két községben. A nyugdíjazásokat követően egy létszámhely sokáig betöltetlen maradt, majd 2009. január 1-jétől került sor a létszám betöltésére, a Fácánkerti Irodán eddig – több éve – helyettesítésre felvett, határozott idejű kinevezéssel dolgozó kollégánk határozott idejű kinevezéssel dolgozik a továbbiakban, míg a korábban gyes-en lévő kollégánk szintén munkába állt, így a körjegyzővel együtt újra tíz „közszolga” áll rendelkezésre.
A körjegyzőség munkáját a képviselő-testületek minden évben beszámoló alapján értékelik. Az önkormányzati törvényben előírt együttes üléseket megtartják, nemcsak a költségvetést és a zárszámadást, hanem a finanszírozási elszámolást is együttes ülésen tárgyalják a képviselő-testületek, mely példaértékű együttműködés eredménye.  

Működési feltételek

Mindkét községben teljes felújításra került a hivatal épülete, így megfelelő színvonalú irodákban tudjuk az ügyfeleket kiszolgálni. 

Sióagárdon a Községháza kizárólag a hivatal elhelyezésére szolgál, ügyfelező kollégáink mindegyike önálló irodában dolgozik. 
Fácánkertben a hivatali épület adottságai ezt nem teszik lehetővé, de jól látszik, hogy erre egyébként komoly igény van. A szociális ügyekben eljáró kolléganőnk az előtte folyó érzékeny ügyekben az intimitást biztosítani tudja, de az adós kolléganőnk, aki egyébként a pénztárosi teendőket is ellátja,  a jelenlegi helyzetben mindezt nem tudja megoldani. Emiatt már panaszra is sor került, mely - be kell látnunk, -   jogos felvetés az ügyfél részéről. Azonnali intézkedésként az ügyintézés átszervezésével próbálkoztunk, de tekintettel arra, hogy a középső, vagyis az adós kolléga a legnagyobb ügyfélforgalmat bonyolító ügyintéző, az elhelyezést tekintve nem találunk jobb megoldást a mostaninál. Tervezzük az iroda átrendezését, melyhez egy, az ügyintézés intimitását sokkal jobban biztosító asztalt, ügyfél-asztalrésszel szeretnénk beszerezni. 
A sióagárdi épület nem akadálymentesített ugyan teljes mértékben, de a földszinti elhelyezés miatt az irodák jórészébe akadály nélkül juthatnak be az ügyfelek.  

A fácánkerti hivatal épületének komplex akadálymentesítését a 2007. évben, pályázati támogatás segítségével sikerült megoldani. A fejlesztés költsége meghaladta a hárommillió forintot.

A számítógépparkot folyamatosan frissítjük, ezen a területen is igyekszünk a különböző pályázati lehetőségeket kihasználni. Néhány számítógépünk elavult, a folyamatos fejlesztés, a szükséges karbantartás megtörténik.   
A rendszer karbantartásáról vállalkozói szerződés alapján külső szakember útján gondoskodunk. 

Mindkét irodában kiépült a szélessávú internet, melyhez valamennyi ügyintézőnk rendelkezik hozzáféréssel, illetve mindkét irodán rendelkezésre áll egy-egy multifunkciós fénymásológép.

A sióagárdi irodák felszerelése, bútorzata egységes képet mutat, esztétikus, praktikus, melyet csak fokozatosan tudtunk megvalósítani, de mára elmondható, hogy minden tárgyi feltétel rendelkezésre áll a kulturált ügyfélfogadáshoz, illetve kiszolgáláshoz. 

Kapcsolattartás

Az ágazati irányító, közigazgatási szervekkel, valamint a területi államigazgatási szervezetekkel történő kapcsolattartás jórészt elektronikus úton történik, melyet nagyban megkönnyített és biztonságosabbá tett a regionális közigazgatási (jelenleg: államigazgatási) hivatal által bevezetett úgynevezett EAR rendszer.   A lakossággal, civil szervezetekkel történő kapcsolattartás a kis településeken több csatornán történik: helyi TV, helyi újság, szórólapok, plakátok, lakossági fórumok. Mindkét település rendelkezik weblappal, mely széleskörű elismerésre talált a lakosság körében. Tájékoztató adatként: a sióagárdi honlap látogatottsága pillanatnyilag: 39.198, a fácánkertié pedig: 13.748.
Ügyiratkezelés helyzete, iratforgalmi statisztika.

A 2002. évtől kezdődően mindkét irodán számítógépes iktatási rendszerben történik az ügyiratok kezelése, a hatályos jogszabályok, illetve az irattári tervnek megfelelően.

Az idei évtől módosulnak az irattári tételszámok, ügykörök és selejtezés, irattározás szerinti besorolások. 

2008. novemberétől a jogszabály szerint előírt, minősített, elektronikus ügyiratkezelő programmal történik az iktatás, mindkét községben.

Az elmúlt évben sorszámra – mindkét irodát beleértve – 1995 ügyiratot, azok alszámaira 3098 ügyiratot, gyűjtőszámokra pedig 527 ügyiratot iktattak a kollégák, mindösszesen: 5620 darabot.

Ezek 60%-a a sióagárdi, 40%-a a fácánkerti irodán keletkezett.

Ágazati megoszlás szerint:






         Sióagárd        Fácánkert       Összesen


- pénzügyi (beleértve az adóigazgatási ügyeket is)     907 db

807 db
            1714 db

- egészségügyi igazgatási 



 79 db

  30 db

109 db
- szociális igazgatási 



483 db

 433 db

916 db
- környezetvédelmi építésügyi, területfejlesztési és

   kommunális igazgatási

 

100 db

  30 db

130 db
- közlekedési és hírközlési igazgatási

  19 db

  17 db

  36 db

- vízügyi igazgatási



  59 db

  15 db

  74 db
- önkormányzati és területfejlesztési, igazságügyi és

   rendészeti  igazgatás



 433 db                  257 db

690 db
- lakásügyi




    4 db

    1 db

    5 db
- gyermekvédelmi és gyámügyi igazgatási

  77 db

  70 db

147 db
- ipari igazgatási




   9 db

   4 db

  13 db
- kereskedelmi igazgatási, idegenforgalmi

  69 db

   9 db

  78 db
- földművelésügyi, állat- és növény-egészségügyi

  igazgatási




   28 db

   13 db

  41 db
- munkaügyi igazgatási, munkavédelmi

     9 db

     4 db

  13 db
- önkormányzati és általános igazgatási ügyek            963 db

  545 db
            1508 db
- közoktatási és művelődésügyi igazgatási

   38 db

    36 db

  74 db
- sportügyek



                   7 db  
 
      0 db

    7 db
- honvédelmi és polgári védelmi igazgatási

   56 db

      9 db    
  65 db
Összesen:



             3340 db
              2280 db              5620 db

Az iktatott iratok száma évről évre emelkedik, az EAR bevezetésével az elektronikusan érkezett iratok mennyisége megtöbbszöröződött. 

II. A képviselő-testületek és a bizottságok munkájával kapcsolatos feladatok

Az Ötv. szerint a jegyző feladata a képviselő-testületi, a bizottsági, valamint a kisebbségi önkormányzati ülések előkészítése, azok munkájának szervezése, illetve az ülésekről szóló jegyzőkönyvek elkészítéséről való gondoskodás, amelyeket a közigazgatási hivatalok megszüntetése, illetve törvényességi felügyeleti hatáskörének megszűnése óta is továbbítunk véleményeztetés, illetve tájékoztatás céljából.

Az elmúlt évben a kötelező hat ülés mellett  sokszor került sor rendkívüli ülésre mind a sióagárdi, mind pedig a fácánkerti képviselő-testület vonatkozásában. Ezekre leginkább a pályázatok miatti sürgős döntések miatt volt szükség, illetve rendkívüli helyzetek is indokolták.

A testületek, illetve bizottságok munkájáról az alábbi tájékoztatást adom:

Sióagárd



Fácánkert

a) testületi ülések száma


     15




     13
(beleértve nyilvános,zárt ülést, ill. a köz-

meghallgatást és az együttes ülést is)

- képviselő-testületi határozatok száma
  162




   131
- önkormányzati rendeletek száma

    20




     17
b) német kisebbségi önkormányzat

  üléseinek száma



     5




   ----

- német kis. határozatok száma

   40




   ----

c) pénzügyi bizottság üléseinek száma
     7



               ----

- pénzügyi biz. határozatok száma
               63




    ----

e) szociális bizottsági üléseinek száma
     7




    ----

- szociális biz. határozatok száma
               10




    ----

III. Külső szervek ellenőrzései
A kiadmányozás rendje a hatályos szabályzatok alapján történik, kontrollálható a hivatal munkája, mivel a kisebb jelentőségű iratokon kívül minden kimenő iratot felülvizsgálok, illetve a helyettesítésemmel megbízott kollégák felülvizsgálnak.

2009. évben is számos ellenőrzés zajlott az önkormányzatoknál, mindkét helyen sor került az Ász ellenőrzésre, illetve belső ellenőrzésre. Kirívó hibát egyik ellenőrzés sem tárt fel, a fácánkerti Ász ellenőrzés kizárólag – az esetünkben nem a jegyző „fennhatósága „alá tartozó - belső ellenőrzés körében állapított meg hiányosságot, a sióagárdi belső ellenőrzés pedig kiemelkedően jónak ítélte meg a hivatali munkát. Ezekről, - az összes ellenőrzéssel együtt, -  átfogóan a zárszámadáshoz kapcsolódó ellenőrzési jelentésben fogjuk tájékoztatni képviselő-testületeket. 
IV. Hatósági tevékenység

Az önkormányzati hatósági ügyekben hozott elsőfokú döntések száma 105 db volt, az államigazgatási hatósági ügyekben hozott elsőfokú döntések száma pedig – beleértve a hatósági bizonyítványokat is - 1134db volt az elmúlt évben. Az előbbiek közül főként a szociális, utóbbiak közül pedig főként az adóigazgatási és szociális tárgyú határozatok vannak többségben.

A hatóság döntései ellen egyik községben sem érkezett fellebbezés. Fácánkertben érkezett a felettes szervhez adóigazgatási ügyben egy kérelem, melyet megkésettsége miatt nem lehetett fellebbezésként értékelni, ennek ellenére a felettes szerv azt érdemben megvizsgálta. A bekért iratok teljeskörű vizsgálata alapján megállapította a felettes szervünk, hogy az elsőfokú eljárásunk minden szempontból jogszerű, döntésünk megalapozott volt.
Hatósági ellenőrzésre főként konkrét bejelentés, panasz esetén kerül sor hivatalunknál, illetve más hatóság által végzett ellenőrzési programhoz való csatlakozáskor.
Ezeken kívül rendszeres az ellenőrzés a parlagfű-mentesítéshez kapcsolódó kötelezettségek teljesítése terén, főként a nyári időszakban. Ezen a téren az a tapasztalatunk, hogy a rendszeres tájékoztatás eredményesnek tűnik, egyre kevesebb esetben kerül sor felszólításra, azok sem a parlagfű-mentesítés körébe, hanem a gyomirtás körébe tartoznak.
A Ket. alapján történő eljárás megindításáról szóló értesítés elegendőnek bizonyul és az eljárást végzéssel megszüntetjük, mivel az ügyfelek a részükre megadott határidőn belül eleget tesznek növény- és talajvédelmi kötelezettségüknek.

Ügyintézési határidő betartása

A Ket. szerinti ügyintézési határidők betartása nem okoz gondot általában a rutin jellegű ügyeknél, a bonyolultabb ügyeknél pár esetben fordul elő az ügyintézési határidő meghosszabbítása.

Törekszünk a Ket. szerinti gyors ügyintézés követelményének történő megfelelésre, az egyszerű, azonnal elintézhető ügyeket ennek megfelelően intézzük.

Ket. alkalmazásának tapasztalatai.

Az idei évben ismét jelentősen változtak a közigazgatási eljárásra vonatkozó szabályok. Október 1-jétől léptek hatályba a főbb változások.

A Ket. változásával kapcsolatos megelőző oktatáson minden ügyintéző részt vehetett, ami rendkívül hasznos volt, illetve a szakügyintézők számára külön oktatást biztosítottak.
A Ket. változása miatt szükséges volt „lecserélni”, illetve felülvizsgálni a korábban használt nyomtatványainkat. 

Változtak a határidők, illetve már nem ismert a korábban még használt, ún. „udvarias levél” forma, a hatóság a Ket. ezen változása után kizárólag végzéssel, vagy határozattal „kommunikálhat” mind az ügyfelek, mind pedig a hatóságok felé.

Igyekszünk kialakítani a saját arculatunknak megfelelő nyomtatvány-mintákat, illetve más társszervtől is kérünk mintákat az általuk használt formulákról.
A Ket-en kívül számos , munkánkat érintő jogszabály jelentősen módosult, mely folyamatos tanulást igényel a kollégáktól, lassan egyáltalán nem  lesz olyan jogterület, ahol a rutinszerűen folyhat a munka. Az ősz folyamán teljeskörűen módosultak az üzletek működését meghatározó szabályok, a szociális területen szinte folyamatosak az átfogó módosítások, az idei évtől az iparűzési adót tekintve is jelentős módosítás lépet hatályba, és még hosszasan sorolhatnánk csak a január 1-jén életbe lépet módosításokat.

VI. A területi koordináció

Államigazgatási Hivatal
A közigazgatási hivatallal, 2007. január 1-től a regionális közigazgatási hivatallal, (jelenleg: Államigazgatási Hivatal)  fennálló kapcsolatunk rendszeres, folyamatos, minden területen
Törekszünk a törvényességi szempontból aggályos kérdések esetében előzetesen segítséget kérni. Mindehhez az elmúlt időszakban a hivataltól a segítséget megkaptuk. Örömmel fogadjuk a segítséget átfogó törvénymódosításhoz kapcsolódóan is, az elkészített tájékoztató anyagok, iratminták nagy segítséget jelentenek napi munka során. 

A közigazgatási hivatal – korábbi - törvényességi és hatósági osztályvezetői állandó meghívottai Dél-Tolnai Jegyzőklub üléseinek, mely fórumon a konzultáció még hatékonyabban működhet.

Hatósági területen szintén számíthatunk a főhatóság munkatársainak segítségére.

Egyéb területi államigazgatási szervekkel történő együttműködés 
Az egyéb államigazgatási szervekkel történő együttműködés a regionalizációval számottevően nem változott, illetve a megyei, helyi kirendeltségekkel továbbra is hasonlóan tartjuk a kapcsolatot, mint korábban. Ezen a területen is nőtt az elektronikus kapcsolattartás jelentősége, az esetek nagy számában ilyen módon keresnek minket a szervek is. 

A munkaügyi központtal a rendszeres szociális segélyezés, a közcélú, közhasznú foglalkoztatás miatt, az egészségbiztosítási pénztárral a közgyógyellátás miatti ügyintézés kapcsán rendszeresebb a kapcsolattartás. A megváltozott adatszolgáltatási rendszernek köszönhetően még szorosabb lesz az együttműködés.
Az államigazgatási szervekkel történő kapcsolattartás problémamentes. 
VII. Képzés, továbbképzés

A helyi önkormányzat képzési terve, képzéseken történő részvétel
A képzési tervet jórészt az államigazgatási hivatal által szervezet képzések terve alapján készítjük. A képzésekre igyekszünk minden ügyintézőt a munkaköri feladatainak megfelelő témában elküldeni.  
Képzések tapasztalatai, eredményei
Köztisztviselőink különösen  a gyakorlatias összeállítású képzésekről számolnak be kedvezően.
Általában is az a tapasztalatunk, hogy azoknak a képzéseknek van gyakorlati hozadéka, melyek az elméleti megalapozáson túl konkrét, gyakorlati jelentőségűek, melyeket gyakorlati szakemberek tartanak, illetve több napos, ún. tréninggel összekötött helyzetgyakorlatokat is próbálnak.
A teljesség igénye nélkül az alábbi képzéseken vettek részt köztisztviselőink az elmúlt évben:
adóigazgatási szakmai nap, szociális igazgatási szakmai nap, gyámügyi igazgatási szakmai nap,  Közigazgatási eljárási törvény módosítása miatti képzés, anyakönyvi konferencia, népességnyilvántartási és anyakönyvi szakmai nap, gazdálkodási tárgyú szakmai képzés, üzletek működési engedélyeztetési eljárásával kapcsolatos szakmai képzés, mérlegképes könyvelők éves továbbképzése.

Képzésnek nem minősülő szakmai rendezvények, fórumok, ezek tapasztalatai 
Kollégáink részt vesznek a Magyar Államkincstár által szervezett költségvetési, helyi adókat érintő és egyéb rendezvényeken, melyek minden esetben hasznosak. A gazdálkodási ügyintézőink minden évben részt veszek a kötelező kétnapos mérlegképes könyvelői továbbképzésen.
Ezen kívül rendszeresen részt vesz kollégánk a parlagfű-mentesítéssel kapcsolatban szervezett tájékoztató-képzéseken.

Magam részt veszek a Dél-Tolnai Jegyzőklub munkájában. A jegyzőklub tevékenységét nagyra értékelem, álláspontom szerint az hiánypótló, a gyakorlati munkámban nagy segítséget jelent a jogszabály-módosítások közös áttekintése, egy-egy téma kidolgozása, a közös értelmezés. 

2009. évben a Körjegyzőségben nem volt közigazgatási alap-, vagy szakvizsgára, illetve gyakornoki felkészítésre kötelezett személy.

Az ügyviteli tevékenység informatikai támogatása, egységes program szerinti ellátásának helyzete
A hivatal egységes iktatási szoftvert használ, mely alkalmas a hatályos jogszabályok szerinti statisztikai összesítésekre. 

Más ügyviteli tevékenységre egyelőre nem rendelkezünk elektronikus lehetőséggel, bár az iratok archiválása, és a teljeskörű ügyvitel digitalizálás lehetőségét már megvizsgáltuk, néhány rendszerről kértünk bemutatót is. 

Az elmúlt év végétől hozzáférhető lett a sióagárdi hivatal számára a földhivataltól igényelt TAKARNET program, mely arra alkalmas, hogy helyrajzi szám birtokában az ingatlanok adatait lekérhessük.
Ez sajnos nem alkalmas a hagyatéki ügyintézéshez, mivel névre a rendszer nem teszi lehetővé a keresést, helyrajzi számokról viszont az ügyfelek nem tudnak tájékoztatást adni. 
Az elmúlt évtől a lakcímbejelentéseket zárt rendszerben, helyben adjuk fel, a kartonokat továbbra is be kell küldenünk az Okmányirodába, ahol kiállítják az új igazolványt és hivatalunkhoz küldik meg azzal, hogy az ügyfelek részére továbbítsuk.

Az elektronikus közigazgatás helyzete
Hivatalunknál elektronikus ügyintézésre jelenleg nincs lehetőség, bár véleményem szerint ennek megoldása lassan elodázhatatlan, és ennek a kistérségi szinten történő megoldása nem is tűnik kivitelezhetetlennek. 
Az elektronikus elérhetőség: levelezés, nyilvánosság, internetes honlap, az elektronikus ügyfél-tájékoztatás helyzete
Szélessávú Internet hozzáféréssel mindkét iroda rendelkezik, ahhoz valamennyi ügyintézőnk hozzá is fér. Az elektronikus levelezésnek szintén napi gyakorlata van, minden ügyintézőnk ismeri és alkalmazza  a rendszert.
Sióagárdnak és Fácánkertnek jól működő honlapja van, melynek folyamatos karbantartása megoldott. Ezeken keresztül az elektronikus tájékoztatás, külön hírlevél-szolgáltatással is lehetséges. A Ket. szerinti hirdetményi közzététel szintén megoldott a honlapon keresztül, illetve a hirdetményeket közzé kell tennünk a www.magyarorszag.hu portálon is.
Önkormányzati rendeletek elektronikus közzététele  Sióagárdon és Fácánkertben is megoldott a települési honlap segítségével.
Az adatok nyilvántartásának és védelmének, a közérdekű adatok nyilvánosságának helyzete

Adatvédelmi szabályzattal rendelkezik a hivatal, aszerint kezeljük az adatokat, a témában a közigazgatási hivatal rendszeresen visszatérő ellenőrzése nem talált alapvető hibát. 

A közérdekű adatoknak a honlapon keresztüli nyilvánosságra hozatala folyamatos. Folyamatban van a nyilvánosságra hozandó – nettó ötmillió forint értékhatárt meghaladó - szerződések áttekintése is. 

IX. A közigazgatási szolgáltatások minősége

Minőségügyi rendszerek működtetése (CAF, ISO stb.), ezek tapasztalatai
Hivatalunk még nem működteti az egyik minőségügyi rendszert sem. 2009. évben ÁROP támogatás segítségével szervezetfejlesztési programot kezdtünk, melynek reményeink szerint komoly hozadéka lesz e téren. 
Ügyfélfogadás rendje (ügyfélfogadási rendszerek, ügyfélszolgálati charták)
Mindkét irodán heti egy napon szünetel az ügyfélfogadás, ennek ellenére ügyfeleink gyakran ezeken a napokon is felkeresik a hivatalt. Ügyfeleinket ezeken a napokon is kiszolgáljuk, de az idei évtől törekszünk az ügyfélfogadási idő betartására, ugyanis a kollégák ezen a napon tudnának olyan dolgokkal foglalkozni, mely komoly elmélyülést igényel. A körjegyző ügyfélfogadását a két településen többé-kevésbé azért ismerik már az ügyfelek.

Ügyfél-elégedettség mérésének módszerei, eszközei, az ezekből levonható következtetések
Átfogó ügyféli elégedettség-mérést végeztünk a már említett szervezetfejlesztési program keretében, melynek eredményéről a képviselő-testületeket külön, önálló napirend keretében tervezzük a tájékoztatni. 
Bár a külső és a belső ellenőrzések általában nem találnak komoly hiányosságot a hivatal munkájában, tudjuk, hogy számos  olyan pont van a  munkánkban ahol tovább növelhető az ügyintézés színvonala, melyre kollégáimmal együtt valamennyien törekszünk. Egyúttal köszönöm a két képviselő-testületnek, a polgármestereknek a hivatali munkánkat segítő döntéseket.

Kérem a képviselő-testületeket, hogy fogadják el a beszámolómat.

Sióagárd, 2010. január 25.

